Document ID: 32009R1268

A BIZOTTSÁG 1268/2009/EU RENDELETE
(2009. december 21.)
a balti-tengeri tőkehalállományokra és az ezen állományok halászatára vonatkozó többéves terv létrehozásáról szóló 1098/2007/EK tanácsi rendelet értelmében az ICES 27 és 28.2 alterületnek a 2010-re vonatkozó egyes halászati erőkifejtési korlátozások és adatrögzítési kötelezettségek hatálya alól történő kivonásáról
AZ EURÓPAI BIZOTTSÁG,
tekintettel az Európai Unióról szóló szerződésre és az Európai Unió működéséről szóló szerződésre,
tekintettel a balti-tengeri tőkehalállományokra és az ezen állományok halászatára vonatkozó többéves terv létrehozásáról, a 2847/93/EGK rendelet módosításáról és a 779/97/EK rendelet hatályon kívül helyezéséről szóló, 2007. szeptember 18-i 1098/2007/EK tanács rendeletre (1) és különösen annak 29. cikke (2) bekezdésére,
tekintettel a Dánia, Észtország, Finnország, Németország, Lettország, Litvánia, Lengyelország és Svédország által benyújtott jelentésekre,
tekintettel a halászati tudományos, műszaki és gazdasági bizottság (HTMGB) véleményére,
mivel:
(1)
A balti-tengeri tőkehalállományokkal kapcsolatos halászati erőkifejtési korlátozások és a kapcsolódó halászati erőkifejtési adatok rögzítésére vonatkozó rendelkezéseket az 1098/2007/EK tanácsi rendelet tartalmazza.
(2)
Az 1098/2007/EK rendelet alapján a 1226/2009/EK tanácsi rendelet (2) II. melléklete 2010-re halászati erőkifejtési korlátozásokat állapított meg a Balti-tengerre vonatkozóan.
(3)
Az 1098/2007/EK rendelet 29. cikkének (2) bekezdése értelmében a Bizottság kivonhatja az ICES 27 és 28.2 alterületet a halászati erőkifejtési korlátozások és az adatrögzítési kötelezettségek hatálya alól, amennyiben a tőkehalfogások a legutóbbi jelentéstételi időszakban nem értek el egy meghatározott küszöböt.
(4)
Figyelembe véve a tagállamok által benyújtott jelentéseket és a HTMGB szakvéleményét, az ICES 27 és 28.2 alterületet 2010-ben célszerű kivonni a halászati erőkifejtési korlátozások és az adatrögzítési kötelezettségek hatálya alól.
(5)
Az e rendeletben előírt intézkedések összhangban vannak a Halászati és Akvakultúra-ágazati Bizottság véleményével,
ELFOGADTA EZT A RENDELETET:
1. cikk
Az 1098/2007/EK rendelet 8. cikke (1) bekezdésének b) pontja, 8. cikkének (3), (4) és (5) bekezdése, valamint 13. cikke nem alkalmazandó az ICES 27 és 28.2 alterületre.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2010. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. december 21-én.

Labels: 20
6